אח"י געש (סער 3)

אח"י געש (סער 3) הייתה ספינת סער שנבנתה במספנות CMN בשרבור. כספינה תשיעית לספינות סער ושלישית מדגם סער 3. הייתה הספינה הראשונה בחיל הים שנקראה בשם זה. הושקה במאי 1969 יצאה לדרכה לארץ במבצע ספינות שרבורג בדצמבר 1969. וסיימה את השירות בשנת 1985. במסגרת חידוש סדר הכוחות הוחלפה בספינה מדגם סער 4.5 הנושאת אותו שם.
==מילוט ספינות שרבורג==

משימה ראשונה לספינה הייתה במילוט משרבור במסגרת מבצע נועה.
אח"י געש שימשה כספינת פיקוד משנית לכח ועליה הפליג סא"ל עזרא קדם (כריש). מפקד הספינה היה סרן גיל קרן וקציני המשמרת היו ליאור מרגולין ודוד הרפזי. קצין המכונה היה . 
לאחר התדלוק השני שנעשה מדרום למלטה הובילה אח"י געש את אח"י חץ ושתיהן נעו בנפרד משאר הכוח.
<gallery>
File:WavesAtlantic.jpg|אח"י געש גולשת בים הסוער ב ביום הראשון להפלגה.
File:RefuelingLeaSpain.jpg|צילום מאח"י געש- תדלוק בקרבת החוף הספרדי מא.מ. לאה לשתי ספינות שרבורג.
File:KedemGaashBrdg.jpg|סא"ל עזרא קדם (כריש) מפקד פלגה וסגן מפקד מבצע נועה.
File:KerenGilBridge.jpg|מפקד הספינה סרן גיל קרן בגשר הסגור
File:MargolinGaashBrdg.jpg|סגן ליאור מרגולין קצין משמרת בגשר הפתוח.
File:INSGaashCrew.jpg|צוות אח"י געש בהגעתם לרציף מספנות ישראל
</gallery>
==משימות ראשונות==
בשנת 1970 הורכבה בספינה מערכת הנשק טילי ים-ים גבריאל ותותח אוטו מלרה 76 מ"מ. במסגרת שייטת ספינות הטילים הוגדרה הספינה בפלגה 33.

משימה חשובה ראשונה לספינה הייתה חיפוש מסוק שהתרסק בים. בחודש יולי 1971 התרחש אסון מסוק העשרה, שבו התרסק מסוק יסעור של חיל האוויר מעל הים בקרבת חוף סיני. אח"י געש יצאה לחיפושים שנערכו בשיתוף מטוסי חיל האוויר. המקום אותר והגופות שנמצאו נאספו לספינה והובאו לנמל.

ב-4 באפריל 1973 נטלה הספינה חלק במבצע אביב נעורים. השתתפה בפיצוץ מתקנים של מחבלים בעיר צידון שבדרום לבנון.
==במלחמת יום הכיפורים==

כאשר פרצה מלחמת יום הכיפורים הייתה הספינה בכשירות מלאה והשתתפה בלילה הראשון בקרב לטקיה. הספינה בפיקוד רס"ן אריה שפר הצטיינה בקרב. הכח הישראלי שהיה ערוך כלפי נמל לטקיה הופתע משלוש ספינות טילים סוריות שירו את הטילים מכיוון דרום מזרח. פעולות ההתגוננות מטילים הצליחו. הספינות הישראליות לא נפגעו וסגרו במלוא המהירות לעבר הספינות הסוריות.

במהלך התרחשות הקרב, זיהתה אח"י געש ספינת טילים אוסה במצב היערכות לירי טילים על הכח הישראלי. אחי געש הסתערה על אוסה תוך התגוננות והתחמקות מהטילים המאיימים נגדה. הסורים שאפו לנצל את יתרון הטווח של טילי הסטיקס על ידי ירי מוקדם ככל האפשר. מכך נוצר מצב דו-קרב שבו טילים משני הצדדים נמצאים בו זמנית באוויר האחד כנגד השני. תוך כך הצליחה אח"י געש לירות שני טילי גבריאל ברצף, הטיל הראשון של אח"י געש פגע במטרה שהתפוצצה. הטיל השני נשאר ללא מטרה ונפל לים. המפקדים הסורים ומרבית אנשי הצוות נהרגו בקרב. . המצב שבו טילים משני הצדדים נמצאים בו זמנית באוויר לא חזר על עצמו במלחמה.

בהמשך מלחמת יום הכיפורים השתתפה בקרב לטקיה השני הפגיזה בנמל הצי הסורי מינת אל-ביידה. בליל 19/20 אוקטובר השתתפה אח"י געש יחד עם אח"י חנית (סער 3), בהפגזת החוף הסורי.
==לחימה במחבלים==
אח"י געש השתתפה בפעולות אבטחה על חופי ישראל, ב-7 במרץ 1975 לכדה מול חופי חיפה ספינה שהובילה את המחבלים שהשתלטו על מלון סבוי.

אח"י געש השתתפה במבצע ליטני בחודש מרץ 1978 בפיקוד אלכס אייל. פעילויות עיקריות במבצע כללו הפגזת חוף ומבצעים עם ש/13 והשתתפות במצור הימי. כן השתתפה במבצעים יזומים רבים.

לאחר הסכם השלום עם מצרים אורגנה שייטת ספינות הטילים מחדש בים התיכון ואח"י געש מצאה את מקומה במסגרת פלגה 45 בבסיס חיפה.

==החפה במפרץ אילת וחילוץ ==

300px
טרקטור [[קטרפילר די-9 שהובא בנחתת מתחבר לחרטום אח"י געש לצורך דחיפה למים, 27 ספטמבר 1981.]]
אח"י געש שירתה בבסיס חיפה ובספטמבר 1981 נשלחה לאילת דרך תעלת סואץ לטיפול תחזוקה. הפלגה מבצעית לפי פקודת דרך צלחה 7 מפקד המבצע היה מפל"ג 45. איוש הספינה לקה בחוסר אנשי צוות אחראיים וקציני מחלקות מוסמכים. מפקד הספינה דרש השלמות קבועות אך אנשי הצוות החסרים הושלמו מספינות אחרות. נוספו גם אורחים ומפקחים. הספינה יצאה לים עם מספר תקלות שהוגדרו כי יתוקנו במהלך השיפוץ. בהיותה בדרכה בלילה במרכז מפרץ אילת ארעה תקלה באספקת המתח החשמלי. טיפול ראשוני שגוי הביא לכיבוי מכ"ם החיפוש ותקיעת עוקבי המצפן החשמלי. אנשי המשמרת בגשר לא הבחינו שהעוקבים תפוסים ולא קיימו תצפית יעילה. המפקד לא הוזעק. הספינה עלתה במהירות 27 קשר על ריף אלמוגים בחוף הסעודי, באתר: . לגוף הספינה נגרם נזק משמעותי אך לא היו נפגעים.

אח"י חנית (סער 3), שנמצאה באילת, הוזנקה למקום ומנעה מסירות משמר סעודיות להתקרב. שני דבורים אבטחו ובודדו את האזור.

הספינה חולצה מהחוף במבצע ימאות מורכב, שארך שלוש יממות. מבצע הולנדי מעופף נעשה בפיקוד ישיר של ראש מספן ציוד תא"ל חנוך בן אליהו והשתתפו בו שתי גוררות מנמל אילת ונחתת פ-55 שהנחיתה צמ"ה.

===החזרה לכשירות===
אח"י געש בסינקרוליפט יורדת למים לאחר סיום התיקונים במספנת אילת, מרץ 1983.
מספנת חיל הים באילת ביצעה את התיקונים והשיפוץ באח"י געש. מספנות ישראל בנו מחדש את התחתית חלקים מהגוף התחתון. החלקים הועברו לאילת והורכבו לספינה. התיקונים ארכו שנה וחצי ולאחריהם חזרה הספינה לבסיסה בחיפה. הספינה חזרה לתפקוד מלא. אף כי הייתה מתאמצת ולוקח לה יותר זמן לעבור את שלב הגלישה. לא היו בעיות הפלגה בכח משולב בכל המהירויות.

== מפקדי הספינה ==

{|border="1" align="center" class="wikitable mw-collapsible mw-collapsed"
| colspan="6" |
|+
|-
|סרן\רב-סרן ||תקופת כהונה כמפקד הספינה||הערות||תמונה
|-
| קרן גיל ||1969 – מרץ 1971 || ספינות שרבורג|-
|גדעון ינאי||אפריל 1971|||-
| יעקב אפיק||מאי 1971 – מאי 1972 ||||
|-
|דוד הרפזי ||1971 - 1972 ||||
|-
|אריה שפר || 1972 - 1973 || מלחמת יום הכיפורים|-
|אבנר קורא || פברואר – מאי 1974|||-
|בני אריאלי|| מאי 1974 – יולי 1975|||-
|איתן לביא|| ספטמבר 1975 עד דצמבר 1976 || נכנסה לטיפול ארוך במספנה מעבר עם הצוות לאח"י חץ (סער 3)|-
|אלכס אייל||יוני 1977 – אפריל 1978||מבצע ליטני||
|-
|ידידיה יערי||אפריל –דצמבר 1978 |||-
|רוני פלג|| פברואר - 10 ביולי 1979||תפיסת ספינת המחבלים "ג'ינאן"|-
| ניר מאור || דצמבר 1979 – מרץ 1981|||-
|רון גינזבורג||מרץ 1981 - יולי 1981|||-
|גבי חי שילה || יולי –ספטמבר 1981 ||החפה וחילוץ מהחוף הסעודי|-
| ||ספטמבר 1981 מרץ 1983|| בשיפוץ כללי ותיקונים באילת||
|-
|חיים היימן||ינואר –אפריל 1983 ||העברה לחיפה|-
|רפי בנימין||מאי 1983 – מאי 1984|||-
|נועם פייג||יולי 1984 – יולי 1985|||-
|רני בן יהודה|| יולי 1985 ||עדיין כמתמחה לפיקוד - פירוק הספינה|-
|}

==אירועים בחיי אח"י געש==
{|border="1" align="center" class="wikitable mw-collapsible mw-collapsed"
| colspan="6" |
|+
|-
!המועד !! מקום !! אירוע !! תוצאות
|-
|1969 ||מספנות שרבור||השקת הספינה||

|-
|25-31 דצמבר 1969||האוקיינוס האטלנטי והים התיכון||מילוט ספינות שרבורג||
|-
|יולי 1971||גזרת חוף סיני||חיפוש מסוק חיל האוויר שנפל לים איתור ואיסוף גופות||לזכרם היישוב נתיב העשרה.
|-

|11 ינואר 1973||בסיס חיפה||חתונת סגן המפקד רון גינזבורג עם בח"ל עתליה על הספינה ||מפקד הפלגה שבתאי לוי הצוות מוזמן
|-
|8/10 אפריל 1973||חוף לבנון מול צידון ||ספינת הפיקוד של כח שייטת 3||הנחתה ואיסוף כח יהודית
|-
|6 אוקטובר 1973||מול החוף הסורי||קרב לטקיה ||הטבעת ספינת טילים סורית דגם אוסה (ספינה).
|-
|19 אוקטובר 1973||מול החוף הסורי||הפגזה להטרדת מערך האויב בחוף||מספר 2 של אח"י חנית (סער 3)
|-
|ליל 7 מרץ 1975||לב ים מול תל אביב||תפיסת אניה שהורידה מחבלים שביצעו את הפיגוע במלון סבוי||
|-
|15-21 מרץ 1978||חוף לבנון||מבצע ליטני ||הפגזות מחבלים בחוף ושת"פ עם שייטת 13.
|-
|ליל 4 במרץ 1979||החוף הלבנוני 35 מייל מערבית לדאמור||תפיסת אנית המחבלים ג'ינאן ||נמנע פיגוע המוני
|-
|ליל 4 יוני 1979 ||חוף לבנון מול רס ביאדה|| תפישת מחבל ||המתקדם בשחיה לכיוון ישראל
|-
|22 ספטמבר 1981||נמל חיפה||יציאה להפלגה "דרך צלחה 7"||במטרה להגיע לאילת
|-
|24 ספטמבר 3 בבוקר||החוף הסעודי ראס-סוואיל-אל-כביר במפרץ אילת||החפה בעקבות הפסקת חשמל||
|-
|26 ספטמבר 1720||חוף הסעודי||חילוץ מהחוף ותחילת גרירה לאילת||לאחר 62 שעות
|-
|אוקטובר 1981 -פברואר 1983||מספנת אילת||שיפוץ תיקוני גוף והחזרה לכשירות ||
|-
|7-9 מרץ 1983||מאילת לחיפה דרך תעלת סואץ ||גמר תיקונים והפלגה||כניסה לכשירות מלאה 28 מרץ 1983
|-
|ליל 23 אוגוסט 19 1983|| בין קפריסין ללבנון||יחד עם שלוש ספינות ||תפיסת אנית המחבלים חנאן עם נשק ותחמושת
|-
|}

==לקריאה נוספת==
* אברהם רבינוביץ, ספינות שרבורג, הוצאת אפי מלצר בע"מ, 2001.
* משה אימבר (תחקיר, כתיבה ועריכה), "שייטת 3, ספינות הטילים בחיל הים", משרד הביטחון – ההוצאה לאור, 2005.
* מייק אלדר, שייטת 11, הד ארצי הוצאה לאור ספרית מעריב, 1996, ע' 185 - 197.
* מייק אלדר, שייטת 13 - סיפורו של הקומנדו הימי, ספרית מעריב, 1993.על מבצע אביב נעורים ב ע' 469
* פסח מלובני, מצפון תפתח הרעה, צבא סוריה עלילותיו ומלחמותיו- מבט מדמשק, המכון לחקר מלחמות ישראל, 2014, פרק כ"ב המערכה בים, ע' 465 -473.
* 
* ליאת לרר, חילוץ אח"י געש מהחוף בראס-סוואיל-אל-כביר, מבצע הולנדי מעופף, מפקדת חיל הים. מבצעים, מדור היסטוריה, פברואר 1983. בספרית מוזיאון ההעפלה וחיל הים בחיפה.

==קישורים חיצוניים==

* סגן ליאור מרגולין, [https://youtu.be/PFFvW47qkME אח"י געש עם ספינות שרבורג], מהלך ההפלגה, הגלים הגבוהים באוקיינוס, מפגש ותדלוק מא/מ לאה, המסוק הספרדי עוקב אחרי התדלוק, התדלוק בים התיכון מא/מ דן, ההתרגשות מקבלת הפנים של מטוסי פנטום של חיל האוויר. סרט שצולם על ידיו בהיותו קצין משמרת באח"י געש (סער 3).
* אל"ם שמואל נואה [http://moreshetyamit.net/?p=2333 סיוע אחי חנית לאח"י געש בעת ההחפה בחוף הסעודי.] באתר משמר המורשת הימית.
*אל"ם יגאל שפיר, [http://moreshetyamit.net/?p=2254 החזרת אח"י געש לפעילות] באתר משמר המורשת הימית.
*שלמה כרמי, [http://in.bgu.ac.il/abg/abg67.pdf#page=10 מכה גלים], עיתון אוניברסיטת בן-גוריון, עמ' 10, גיליון ספטמבר 2010.
* 
* 
* [http://www.amutayam.org.il/?CategoryID=615&ArticleID=1350 עליית אח"י געש על החוף הסעודי] באתר עמותת חיל הים.

==ביאורים==

==הערות שוליים==

געש